ПРОТОКОЛ № 25

от заседание на комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на Висшия съдебен съвет, проведено на 8 декември 2025 г.

Днес, 8 декември 2025 г. (понеделник) от 09:30 ч., в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност и взаимодействие с ИВСС“ към съдийската колегия на Висшия съдебен съвет в състав: 

                               ЗАМ.-ПРЕДСЕДАТЕЛ:	ЦВЕТИНКА ПАШКУНОВА
	
                                                  ЧЛЕНОВЕ:	СЕВДАЛИН МАВРОВ
СТЕФАН ГРОЗДЕВ – чрез
видеоконферентна връзка
ВЕРОНИКА ИМОВА 	

От администрацията на Висшия съдебен съвет:
Славчо Арсов –  юрисконсулт в отдел „Дисциплинарни производства на съдии“, дирекция „Дисциплинарна дейност“, АВСС;
Огнян Йорданов –  юрисконсулт в отдел „Дисциплинарни производства на съдии“, дирекция „Дисциплинарна дейност“, АВСС.

Заседанието протече при следния дневен ред:
1. Предложение с рег. индекс № ВСС–17353/04.12.2025 г. от административния ръководител на Административен съд – София-град за образуване на дисциплинарно производство за налагане на дисциплинарно наказание на Мария Петкова Шишкова – съдия в Административен съд – София-град.

1. ОТНОСНО: Предложение с рег. индекс № ВСС–17353/04.12.2025 г. от административния ръководител на Административен съд – София-град за образуване на дисциплинарно производство за налагане на дисциплинарно наказание на Мария Петкова Шишкова – съдия в Административен съд София-град.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
  
1. Предлага на съдийската колегия на Висшия съдебен съвет да вземе следните решения:
1.1. На основание чл. 316, ал. 2 от Закона за съдебната власт, да укаже на административния ръководител на Административен съд – София-град (АССГ), че в едноседмичен срок от получаване на съобщението следва да приведе направеното предложение в съответствие с изискванията на т. 8 и т. 10 от Вътрешните правила за дисциплинарната дейност на съдийската колегия на Висшия съдебен съвет, като отстрани констатираните нередовности и уточни предмета на дисциплинарното производство, чието образуване се иска, както следва:
- уточни дали релевира единствено твърдения, сочещи на допуснато дисциплинарно наказание по чл. 307, ал. 3, т. 1 ЗСВ – системно неспазване на сроковете, посочени в процесуалния закон, или същият, с оглед предложената фактология, твърди и допуснато нарушение по чл. 307, ал. 3, т. 2 ЗСВ – действие или бездействие, което неоправдано забавя производството по посочените в предложението дела;
- по всяко едно от посочените в предложението 34 броя административни дела, по които твърди, че са допуснати дисциплинарни нарушения от страна на съдия Мария Шишкова, конкретизира периода на твърдяната забава (изчислен в години, месеци, дни и пр.); 
- уточни датата, на която е установил твърдяното нарушение по всяко едно дело, предмет на предложението, с оглед преценка на 6-месечния срок по чл. 310, ал. 1 ЗСВ;
- представи справките за дела, които са обявени за решаване и не са с постановени съдебни актове, приложени към писмата от 16.01.2025 г., от 14.02.2025 г., от 10.06.2025 г., от 14.07.2025 г. и от 09.10.2025 г.;
- представи справка за ползвания от  съдия Мария Шишкова отпуск през периода от 01.01.2023 г.  до датата на изготвяне на справката, с посочване на вида отпуск, начална и крайна дата.

1.2. Да уведоми административния ръководител на АССГ, че при неизпълнение в срок на дадените указания, предложението ще бъде оставено без разглеждане.

2. Внася предложението за разглеждане като допълнителна точка в дневния ред на заседанието на съдийската колегия на Висшия съдебен съвет, насрочено за 09.12.2025 г.

ЗАМ.-ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА
ВИСШИЯ СЪДЕБЕН СЪВЕТ:	(П)

ЦВЕТИНКА ПАШКУНОВА